CELEX: 62014TA0818
Language: hu
Date: 2018-01-25 00:00:00
Title: T-818/14. sz. ügy: A Törvényszék 2018. január 25-i ítélete – BSCA kontra Bizottság („Állami támogatások — Belgium által a BSCA-nak nyújtott támogatások — A támogatásokat a belső piaccal részben összeegyeztethetőnek, részben pedig összeegyeztethetetlennek nyilvánító határozat — Jogilag kötelező erejű aktus — Elévülési idő — Az ILS gazdasági jellege — A létesítmények gazdasági használatának aránya — Téves számadatok — Kiigazítási kérelem — Jelenértékek meghatározása — Indokolási kötelezettség — Versenytorzulások — Jogos bizalom”)

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/16
            
         A Törvényszék 2018. január 25-i ítélete – BSCA kontra Bizottság
   (T-818/14. sz. ügy) (1)
   
   ((„Állami támogatások - Belgium által a BSCA-nak nyújtott támogatások - A támogatásokat a belső piaccal részben összeegyeztethetőnek, részben pedig összeegyeztethetetlennek nyilvánító határozat - Jogilag kötelező erejű aktus - Elévülési idő - Az ILS gazdasági jellege - A létesítmények gazdasági használatának aránya - Téves számadatok - Kiigazítási kérelem - Jelenértékek meghatározása - Indokolási kötelezettség - Versenytorzulások - Jogos bizalom”))
   (2018/C 094/19)
   Az eljárás nyelve: francia
   
      Felek
   
   
      Felperes: Brussels South Charleroi Airport (BSCA) (Charleroi, Belgium) (képviselők: P. Frühling, S. Golinvaux, H. Tacheny és J. Delarue ügyvédek)
   
      Alperes: Európai Bizottság (képviselők: S. Noë, R. Sauer és B. Stromsky meghatalmazottak)
   
      A felperest támogató beavatkozó: Société Wallonne des Aéroports SA (Sowaer) (képviselők: A. Lepièce és H. Baeyens ügyvédek)
   
      Az alperest támogató beavatkozók: Brussels Airport Company SA (képviselők: T. Janssens, F. Hoseinian és T. Oeyen ügyvédek) és Brussels Airlines SA/NV (képviselők: kezdetben J. Derenne, J. Blockx, D. Vallindas és D. Dauchez, később J. Derenne és D. Vallindas ügyvédek)
   
      Az ügy tárgya
   
   A Belgium által a BSCA és a Ryanair javára végrehajtott SA. 14093 (C76/2002) számú intézkedésekről szóló, 2014. október 1-jei C(2014) 6849 final bizottsági határozat 3–6. cikkének megsemmisítése iránt az EUMSZ 263. cikk alapján benyújtott kérelem.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               Az Európai Bizottság maga viseli saját költségeit, valamint köteles viselni a Brussels South Charleroi Airport (BSCA) részéről felmerült költségek felét.
            
         
               3)
            
            
               A Société wallonne des aéroports SA (Sowaer), a Brussels Airport Company SA és a Brussels Airlines SA/NV maga viseli saját költségeit.
            
         
      (1)  HL C 65., 2015.2.23.